stanford-oval/wikipedia huggingface dataset:
Karlskrona
Aiheesta muualla

Wikimedia Commonsissa on kuvia tai muita tiedostoja aiheesta .
Karlskronan kunnat kotisivut (ruotsiksi)
Karlskrona teoksessa Nordisk familjebok ("Uggleupplagan", 1904–1926) (ruotsiksi)
Blekingen läänin kuntien keskustaajamat
Unescon maailmanperintökohteet Ruotsissa
Birka ja Hovgården
Drottningholmin linna-alue
Engelsbergin ruukki
Etelä-Öölannin viljelyseutu
Falunin ja Stora Kopparbergetin teollisuusalue
Gammelstadin kirkkokylä
Grimetonin radioasema
Hälsinglandin koristellut maatalot
Höga kusten
Karlskronan sotilaskaupunki
Laponia
Skogskyrkogården
Struven ketju
Tanumin kalliopiirrokset
Visbyn hansakaupunki
Keltajalkalokki

| Keltajalkalokki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Lokit Laridae
Suku::  Lokit Larus
Laji::  belcheri
Kaksiosainen nimi
 Larus belcheri  (Vigors, 1829) 
Katso myös
   Keltajalkalokki Wikispeciesissä   Keltajalkalokki Commonsissa 
Infobox OKNimi-testi OKIUCN-testi OK: 
Keltajalkalokki (Larus belcheri) on eteläamerikkalainen lokki. Sen elinympäristö käsittää rannikkokaistaleen Pohjois-Perun Libertadista Pohjois-Chilen Tarapacáan. Lajin holotyypin kuvaili Nicholas Aylward Vigors mahdollisesti Perusta 1829. Laji on nimetty brittiläisen tutkimusmatkailijan Edward Belcherin kunniaksi.
Kerma (Heinävesi)

Kerman kanavan ympäristö
Kerma on kylä Heinävedellä Pohjois-Karjalassa. Heinäveden reitin varrella sijaitsevaan kylään on Heinäveden kirkolta seututie 476 pitkin noin 6 kilometriä itäkaakkoon, Liperin ja Joensuun suuntaan.
Kylätaajama on keskittynyt Kermankosken ja Kerman kanavan ympäristöön. Kermankoski on suojeltu, toisen luokan koski, jota myöten Kermajärvi laskee Haukiveden suuntaan. Kosken pudotus on 2,26 metriä, ja se voidaan ohittaa viereiseen kannakseen puhjotulla Kerman kanavalla. Koski sopii kanoottisouteluun kuten Heinäveden reitti ja Koloveden kansallispuisto muutenkin. Pohjois-Heinävedellä sijaitseva Karvionkoski ja Kermankoski ovat Heinäveden reitin suosituimmat kalastuskosket. Heinäveden Kerman kylässä on toiminut Etelä-Savon suurimpiin lukeutunut saha, Kerman saha, jonka jäljiltä on kosken rannalla vieläkin suuri purukasa.
Kerma-nimi esiintyy Heinävedellä Kerman kylän ja kunnan sydämen Kermajärven lisäksi myös Kermanrannassa, Heinäveden kirkonkylän sataman ympäristöä tarkoitettavassa alueessa. Kermansavi, heinäveteläinen keramiikan ja kaakeliuunien valmistaja, on myös nimensä saanut Kermasta. Sana kerma on perua Heinäveden alueella muinoin asuneiden lappalaisten kielen sanasta, joka tarkoittaa nuorta peuranvasaa.
Koinaka

| Koinaka> 恋仲 |
| --- | --- |
Tyyli:  draama
Kestoaika:  54 min
Pääosissa:   Sota Fukushi  Tsubasa Honda  Shūhei Nomura 
Alkuperämaa:   Japani
Alkuperäiskieli:  japani
Verkko:   Fuji Television
Esitetty:  20. kesäkuuta 2015 – 14. syyskuuta 2015
Tuotantokausia:  1
Jaksoja:  11
Aiheesta muualla
IMDb
Koinaka (jap. 恋仲) on televisioyhtiö Fuji Televisionin esittämä japanilainen draamasarja. Sen päärooleissa ovat Sota Fukushi, Tsubasa Honda ja Shūhei Nomura.
Aiheesta muualla

Viralliset kotisivut
Koldo

Koldo vuonna 2016.
Koldo, oikealta nimeltään Jesús Luís Alvárez de Eulate (s. 4. syyskuuta 1970 Vitoria-Gasteiz, Espanja) on andorralainen jalkapalloilija, pelipaikaltaan maalivahti. Hän toimii FC Andorran sekä Andorran maajoukkueen ykkösmaalivahtina.
Koldo aloitti uransa kotikaupunkinsa Vitorian CD Aurrerá de Vitoriasta, ja pelasi myös Atlético Madridissa, CD Toledo ja UD Salamancassa ennen kuin vuonna 1994 muutti Andorraan. Koldo on naimisissa andorralaisen vaimonsa kanssa, ja heillä on Iker-niminen poika.
Kevyt patteristo 14 (jatkosota)

| Kevyt patteristo 14 |
| --- | --- |
Toiminnassa:  1941-1944
Valtio:   Suomi
Puolustushaarat:  Maavoimat
Aselajit:  Kenttätykistö
Rooli:  Päämajan tykistöjoukkojen moottoroitu kenttätykistöpatteristo
Koko:  Patteristo:
Sodat ja taistelut:  Jatkosota
Kevyt patteristo 14 (Kev.Psto 14) oli Suomen maavoimien tykistöjoukko-osasto, joka perustettiin Turussa 15. kesäkuuta 1941 Turunmaan suojeluskuntapiirin henkilöstöstä.
Perustaminen

Patteristo sai käskyn perustamisesta 15. kesäkuuta 1941 ja perustettiin Turun tyttölyseolla. Määrävahvuuksien mukaan patteristossa piti olla 487 miestä, mikä jäi kuitenkin hieman vajaaksi. Moottoriajoneuvoja piti olla yhteensä 79, mutta ainoastaan muutama kuorma-auto toimitettiin. Patteriston kalustona oli kaksitoista kappaletta 76 LK/13 -tykkejä. Henkilökohtaisina aseina miehillä olivat Terni-kiväärit ja espanjalaiset pistoolit.
Ahvenanmaa

Illalla 21. kesäkuuta patteristo siirrettiin Turun satamaan, missä se kuormattiin Murtajaan ja Apuun. Tiedon sotatoimien alkamisesta saavuttua lähtivät alukset 22. kesäkuuta aamuyöstä laiturista Turun linnan kohdalta laivareittiä Ahvenanmaalle. Alukset saapuivat Maarianhaminan Länsisatamaan aamupäivällä.
Patteristosta ryhmitettiin 1. patteri Eckerön alueelle, 2. patteri keskelle vastaamaan Getan suunnasta ja 3. patteri Maarianhaminaan. Tehtävänä oli torjua mahdollinen maihinnousu rantaviivalla. Patteristo sai 5. heinäkuuta käskyn mantereelle palaamisesta. Se kuljetettiin 7. heinäkuuta samoilla aluksilla Maarianhaminasta Turkuun, mistä se siirrettiin seuraavana päivänä junalla Riihimäelle.
Laatokan-Karjala

Patteristo kuljetettiin 12. heinäkuuta kahdella junalla Riihimäeltä Kouvolan, Pieksämäen, Varkauden ja Joensuun kautta Tohmajärven asemalle, jonne saavuttiin seuraavana päivänä. Karjalan armeijan komentaja oli alistanut patteriston 7. divisioonalle, joka oli edennyt Jänisjärvelle. Patteriston tukemana taisteluosasto Kuistio jatkoi 17. heinäkuuta hyökkäystä kolmen patteriston mukaan lukien kevyt patteristo 14 tukemana. Etenevät joukot saavuttivat 20. heinäkuuta Laatokan.
Patteristo tuki jalkaväkirykmentti 9:n etenemistä Lähteenselästä Kirjavalahden perukkaan, millä katkaistiin Jänisjokilaaksosta Laatokan rannalle kulkeva maantie. Tieyhteys saatiin katkaistua patteriston ollessa tuliasemissa Pien-Rytyssä. Hyökkäyksessä luotiin Kirjavanlahden perukan pohjoispuolelle motti, joka laukesi 24. heinäkuuta. Eteneminen patteriston tuella jatkui länteen saavuttaen Tohmajoen, mutta Mäkisenhovin alue jäi valtaamatta. Patteriston tuliasemat olivat siirtyneet Rautakankaalle ja tulenjohtopaikat Tohmajoen pohjoisrannalla Helylän aukeilta Kessynmäkeen.
Neuvostoliiton 168. ja 198. divisioonat aloittivat vastahyökkäyksen, jonka tarkoituksena oli vallata takaisin menetyt alueet. Mäkisenhovin kohdalta puna-armeija työntyi 29. heinäkuuta puolikilometriä pohjoiseen. Se työnnettiin takaisin seuraavana päivänä sissipataljoona 2:n ja jalkaväkirykmentti 9:n II pataljoonan hyökkäyksellä, jota tuki patteriston tuli. Illalla 30. heinäkuuta alkoi uusi panssarivaunuin tuettu hyökkäys, joka jatkui 1. elokuuta saakka. Hyökkäys oli torjuttu 3. elokuuta mennessä puna-armeijan tyhjennettyä myös Mäkisenhovin.
Heinäkuun lopulla alkanut hyökkäys jatkui 5. elokuuta. Sissipataljoona 2:n eteneminen pysähtyi Mäkisenhovin eteläpuolella olevan neulapadon luona. Vihollisen asemiin ammuttiin viiden patteriston keskitys, mihin osallistui kevyt patteristo 14. Eteneminen jatkui tämän jälkeen Helylän tehtaille ja sen kaakkoispuolella olevalle lentokentälle. Karmalanjärven tasan saavuttamisen jälkeen patteristo siirrettiin etelään tukemaan jalkaväkirykmentti 30:tä, joka ylitti 10. elokuuta Karmalansalmen tykistön tukemana. Sortavalan valtauksessa patteristo tuki aluksi Timoskanmäestä ja myöhemmin Kymölästä kaupungin eteläpuolella edennyttä hyökkäystä. Sortavalan valtaus saatiin päätökseen 14. elokuuta.
Karjalan kannas

Patteristo liitettiin muodostettavaan I armeijakuntaan, joka siirrettiin elokuun lopulla Karjalan kannakselle, missä toiminta alkoi 24. elokuuta. Patteristo siirrettiin Otsoisten kylästä Lahdenpohjan, Simpeleen, Ilmeen ja Kirvun kautta Räisälään, missä se leiriytyi Vuosalmelle johtavan tien varteen. Patteriston 2. patteri alistettiin 10. divisioonalle tukemaan etenemistä Lipolaan. Lopulta koko patteristo alistettiin 10. divisioonalle.
Hyökkäys alkoi 4. syyskuuta. Patteristo siirrettiin tukemaan hyökkäyksen loppuvaihetta, jolloin tuliasemat olivat Suur-Kaitalassa Lempäälänjärven pohjoiskärjestä pari kilometriä länteen. Oltuaan tuliasemissa vain pari päivää patteristo siirrettiin 15. divisioonan alueelle Lumisuon pohjoispuolelle. Tuliasemat olivat Korleen kylässä Sirkiäsaareen johtavan maantien varressa ja Korleen kaakkoispuolella. Patteristo tuki Lumisuon lohkoa puolustaneita kevyt osasto 16:ta ja Sirkiän lohkon jalkaväkirykmentti 15:tä. Tulenjohtopaikat olivat Lumisuon reunassa ja Viisjoen varrella.
Fullmetal Alchemist

| Fullmetal Alchemist |
| --- | --- |

鋼の錬金術師   (Hagane no Renkinjutsushi)
Genre: fantasia, seikkailu,  toiminta, komedia, kauhu, steampunk 
Manga
Tekijä: Hiromu Arakawa
Julkaisija:  Square Enix/Gangan Comics  Sangatsu Manga
Sarjajulkaisulehti: Monthly Shonen Gangan
Ensimmäinen painatus: helmikuu 2002 – kesäkuu 2010
Kirjojen lukumäärä: 27 
TV-anime: Fullmetal Alchemist
Ohjaaja: Seiji Mizushima
Studio: BONES
Lähetyskanavat:  MBS-TBS, Animax, Bandai  Subtv
Alkuperäinen lähetyskierros: 4. lokakuuta 2003 – 2. lokakuuta 2004
Jaksojen määrä: 51 
TV-anime: Fullmetal Alchemist: Brotherhood
Ohjaaja: Yasuhiro Irie
Studio: Bones
Lähetyskanavat:  MBS, TBS
Alkuperäinen lähetyskierros: 5. huhtikuuta 2009 – 4. heinäkuuta 2010
Jaksojen määrä: 64 
Elokuva: Fullmetal Alchemist the Movie: Conqueror of Shamballa
Ohjaaja: Seiji Mizushima
Studio: BONES
Julkaisupäivämäärä:  23. heinäkuuta 2005
Kesto: 103 min. 
OVA: Premium Collection
Ohjaaja: Seiji Mizushima
Studio: BONES
Jaksojen määrä: 40 min.
Julkaisupäivät:  29. maaliskuuta 2006 
Fullmetal Alchemist (jap.  鋼の錬金術師, Hagane no Renkinjutsushi, suom. "teräsalkemisti") on Hiromu Arakawan kirjoittama ja kuvittama mangasarja, josta on myös tehty kaksi eri animesarjaa. Lisäksi sarjasta on tehty samanniminen elokuva ja anime-elokuva Fullmetal Alchemist: The Sacred Star of Milos.
Ensimmäisen animesarjan jatkoksi on tehty anime-elokuva Fullmetal Alchemist: Conqueror of Shamballa. Fullmetal Alchemist -animesarjan alkuperäiset tekijät ovat myös tehneet tähän elokuvaan  liittyvän komediapätkän Chibi Party OVAn, jossa hahmot on piirretty chibi-tyyliin. Hahmoilla on myös oikeat äänetselvennä. Party OVA on lyhyt, ja alkaa siitä, mihin  Conqueror of Shamballa -elokuva loppuu.
Fullmetal Alchemistiin on tehty myös neljä muuta OVAa: Kids, Liveaction, Alchemists vs. Homunculi ja Reflections.
Tarinan alkuasetelma

Tarina sijoittuu Amestrisin kuvitteelliseen sotilasvaltioon (ア メ ス ト リ ス Amesutorisu) ja 'mannermaiseen aikaan' ennen ensimmäistä maailmansotaa, sen aikaan, sekä sen jälkeiseen aikaan ja tarinasta voikin hahmottaa monia yhtäläisyyksiä ensimmäisen maailmansodan tapahtumiin kuten myös toisen maailmansodan Natsi-Saksaan ja juutalaisvainoihin. Valtiota esimerkiksi johtaa Fürer ja pieniä kansoja sorretaan.
Tässä kuvitteellisessa maailmassa alkemia on yksi harjoitetuimmista[lähde? ] tieteenaloista; Alkemisteja, jotka työskentelevät sotilashallitukselle, kutsutaan valtion alkemisteiksi (国家 錬 金 術 師 Kokka Renkinjutsushi), ja he työskentelevät armeijan palveluksessa. Valtion alkemisti -sotilasarvo vastaa  majurin arvoa. Valtion alkemistilla ei kuitenkaan ole omia alaisia.
Alkemisteilla on kyky luoda Transmutaatiokehä -nimisten kuvioiden avulla lähes kaikkea mitä he haluavat. Heidän on kuitenkin tarjottava jotain samanarvoista aineen häviämättömyyden lain mukaisesti. Ainoat asiat, joita alkemistejä on kielletty transmutoimasta, ovat ihmiset ja kulta.
Media > Manga

Fullmetal Alchemist -tarina ilmestyi ensiksi mangasarjana, jonka on kirjoittanut ja kuvittanut Hiromu Arakawa. Sarjaa julkaistiin Shōnen Gangan -lehdessä heinäkuusta 2001 kesäkuuhun 2010
Media > Manga > Juoni

Alkuluvuissa Edward (Ed) ja Alphonse (Al) seikkailevat ympäri Amestrisiä Viisasten kiveä etsien, ja alkuun juoni koostuukin vain löyhästi toisiinsa liittyvistä veljesten seikkailuista.
Myöhemmin palaset alkavat kuitenkin loksahdella paikoilleen ja veljekset saavat tietää homunculusten ja sotilasvaltion armeijan ylimmän johdon salaliitosta, jonka on määrä koitua koko Amestrisin kohtaloksi. Homunculukset aikovatkin toteuttaa Amestrisissa saman, mikä aiemmin tuhosi muinaisen kuningaskunnan, Xerxeen, yhdessä yössä.
Ed, Al ja heidän luotettunsa ryhtyvät taistelemaan monimutkaista salaliittoa vastaan, mutta homunculukset ja heidän liittolaisensa tuppaavat olemaan koko ajan askelen edellä.
Veljeksille myös paljastuu, että Viisasten kiven valmistamiseen tarvitaan runsaasti eläviä ihmisiä, mikä sotiikin voimakkaasti veljesten vahvaa moraalia vastaan.
Media > Fullmetal Alchemist (2003)

Ensimmäinen animesarja valmistui v. 2003 ja se käsittää 51 jaksoa. sarja esitettiin ensimmäistä kertaa Japanin TV:ssä 4. lokakuuta 2003 – 2. lokakuuta 2004.  Suomessa tämä animesarja esitettiin ensimmäisen kerran Subtv:llä 4. helmikuuta 2007 - 20. helmikuuta 2008.
Ensimmäinen animesarja aloitettiin, kun mangaa oli julkaistu vasta muutama kirja.  Tästä seurasi, että ensimmäinen animesarja sisältää suuren määrän juonellisia muutoksia ja eroavaisuuksia mangaan nähden. Animesarja alkaa erota juoneltaan suunnilleen mangan kahdeksannen kirjan kohdalla.
Animesarjan jatkoksi on tehty myös elokuva Gekijōban "Hagane no Renkinjutsushi: Shanbara o Yuku Mono" (engl. Fullmetal Alchemist: Conqueror of Shamballa).
Tammikuussa 2009 IGN-sivuston laatiman sadan parhaan animaatiosarjan listan mukaan Fullmetal Alchemist oli sijalla 95.
Media > Fullmetal Alchemist (2003) > Juoni

Juoni alkaa vuonna 1910 (mannermaista aikaa) Resembool nimisestä kylässä, Amestris-nimisessä sotilasvaltiossa (anime-versiossa tämä maailma on maapallon rinnakkaisulottuvuus[lähde? ]), jossa alkemia on mahdollista. Nuoret Elricin veljekset, Edward (Ed), 11 v (*1899), ja Alphonse (Al), 10 v (*1900), yrittävät tehdä jotain, missä kukaan ei ole aikaisemmin onnistunut: herättää  äitinsä kuolleista. He eivät kuitenkaan onnistuneet tässä, vaan vaihtokaupan periaatteella toimiva alkemia iski heihin takaisin Edwardin menettäessä vasemman jalkansa ja Alphonsen kadotessa kokonaan. Alphonsen sielu pelastui Edwardin uhratessa vaihtokaupassa oikean kätensä ja kiinnittäessään veljensä sielun huoneessa olleeseen haarniskaan.
Kolmen vuoden kuluttua vanhempi veljeksistä on saavuttanut valtionalkemistin - kansan suussa armeijan Koiran - aseman ja Elricin veljesten nimi kerää mainetta - niin kunniaa kuin vihaakin. Kaksikko etsii viisasten kiveä, tarunhohtoista esinettä, jonka kerrotaan luovan mitä tahansa tyhjästä ja täydellisesti vaatimatta vaihdossa mitään jo olemassa olevaa. Tämä vaikuttaa olevan veljesten ainoa toivo saada ruumiinsa takaisin entiselleen. Veljesten tavoitteen tiellä on kuitenkin monia haasteita kuten homunculukset (homunculusten motiivien suhteen mangan ja animesarjan väliset juonikulut ovat hyvin erilaisia) ja kostonhaluinen ishbaali (ishvaali), sarjamurhaaja Scar, jonka tavoitteena on tappaa kaikki valtionalkemistit.
Media > Fullmetal Alchemist: Brotherhood

Huhtikuussa 2009 ilmoitettiin, että tarinasta tehtäisiin uusi animesarja, Fullmetal Alchemist: Brotherhood.
Brotherhood oli niin sanottu "rebootti", eli se aloitti tarinan uudelleen alusta alkaen juonen seuratessa tarkemmin alkuperäistä mangaa.
Brotherhood kertoo alusta loppuun saman tarinan kuin manga ja sen "käsikirjoittaja" onkin Hiromu Arakawa itse.
Brotherhoodissa hahmokehitystä tapahtuu enemmän ja juoni on monimutkaisempi. Myös esimerkiksi Ishvaalin (ensimmäisessä animesarjassa Isbaali) sodasta kerrotaan enemmän ja homunculusten alkuperä on eri ja heidän motiiveja taustoitetaan kattavammin.
Brotherhood -sarjan viimeinen jakso esitettiin 4. heinäkuuta 2010.
Media > Fullmetal Alchemist: Conqueror of Shamballa

Ensimmäisen animesarjan jatkoksi tehty anime-elokuva (2005).
Media > Fullmetal Alchemist -elokuva (2017)

2017 valmistunut elokuva,bjonka ohjasi Fumihiko Sori
Media > Fullmetal Alchemist: The Sacred Star of Milos

Fullmetal Alchemist: The Sacred Star of Milos (jap. 鋼の錬金術師 嘆きの丘（ミロス）の聖なる星, Hagane no Renkinjutsushi: Mirosu no Sei-naru Hoshi) on anime-elokuva, jonka ensi-ilta oli 2. heinäkuuta 2011. Sen ohjasi Kazuya Murata. Elokuvan alkutunnuksen "Chasing hearts" esitti miwa.
Hahmot > Edward "Ed" Elric

Edward oli tuolloin kaikkien aikojen nuorin valtionalkemisti: hän sai valtionalkemistin arvon jo kaksitoistavuotiaana.
Fürer antoi hänen alkemistinimekseen hagane no renkinjutsushi (engl. Fullmetal Alchemist, suom. Teräsalkemisti suoraan japanista suomennettun, sillä alkuesittelyssä mainittu japaninkielinen sana "hagane" tarkoittaa terästä) teräksisen oikean kätensä ja vasemman jalkansa vuoksi.
Edward on luonteeltaan hyvin äkkipikainen, ja hän saa aina raivokohtauksen kuullessaan jonkun huomauttavan hänelle hänen lyhyydestään.
Ediä kutsutaan esikunnissa usein pelkästään "Teräkseksi", joka onkin Führerin alun perin hänelle antama lisänimi. Kirjassa 4 myös selviää, että hän inhoaa maitoa. Tätä pidetäänkin yhtenä syynä hänen lyhyyteensä, kuitenkin lähes sarjan lopussa Alphonse keksii teorian, jonka mukaan Edward ylläpitäisi Alphonsen ruumista tämän puolesta ja olisi tästä syystä lyhyt ja uninen.
Ensiesiintyminen kirjassa yksi, ollen sarjan päähenkilö.
Koska Edward on valtionalkemisti, hän on sotilasarvoltaan majuri.
Viimeisessä kirjassa 27 Ed saa kätensä takaisin Alin vaihdettua sielunsa siihen. Ed noutaa Alin takaisin käyttäen oman "Totuuden porttinsa" pääsymaksuna menettäen samalla kykynsä käyttää alkemiaa.
Edwardin japaninkielinen ääninäyttelijä animessa on Romi Paku ja englanninkielinen ääni Vic Mignogna.
Hahmot > Alphonse "Al" Elric

Al on Edwardin vuotta nuorempi pikkuveli. Hän on veljeään rauhallisempi ja kohteliaampi. Alphonse menetti koko kehonsa yrityksessä herättää veljesten äiti henkiin, mutta Edward kiinnitti Alphonsen sielun huoneessa olleeseen haarniskaan. Haarniska on tyhjä sisältä ja Alphonsen sielun pitää kiinni haarniskassa vain Edin piirtämä verisinetti. Tässä muodossa Alphonse ei voi tuntea kipua tai väsymystä, eikä hän vanhene. Alphonsea luullaan usein Edin sijaan teräsalkemistiksi hänen haarniskansa takia. Mangassa selviää, että Alin ruumiina toimiva haarniska oli Van Hohenheimin keräilyhaarniska. Viimeisessä kirjassa 27 Al vaihtaa sielunsa Edin käteen, jotta tämä voisi taistella homunculusten isää vastaan. Myöhemmin Ed noutaa Alin ruumiin ja sielun takaisin tähän maailmaan. Hänen japaninkielinen ääninäyttelijänsä on Rie Kugimiya.
Hahmot > Winry Rockbell

Winry on Elricin veljesten Resemboolissa asuva lapsuudenystävä ja automail-mekaanikko; hän teki isoäitinsä Pinako Rockbellin kanssa Edwardille tämän automail-proteesit. Winryn vanhemmat kuolivat Ishvalin sodassa tämän ollessa vasta lapsi. Winryä luullaan usein Edwardin tyttöystäväksi, mutta hän on vain Edin ystävä (Mangan käsikirjoituksessa Ed kosii lopussa Winryä). Hän rakastaa koneita ja  haluaa maailman parhaaksi mekaanikoksi. Winry nähdään ensimmäisen kerran kirjassa kolme. Hän usein mukiloi Edwardia jakoavaimella tämän rikkoessa automailinsa tappeluissa.
Hahmot > Roy Mustang

Mustang on tuleen erikoistunut valtionalkemisti, alkemistinimenään Honō no Renkinjutsushi (Flame Alchemist, suomeksi Liekkialkemisti). Hän haluaa nousta Führeriksi ja saada Amestriksen sodan loppumaan (ja vaihtaa armeijan pukeutumiskoodia niin, että naisten olisi pidettävä minihameita). Hän on usein treffeillä eri naisten kanssa, vaikka välittää eniten Rizasta. Roy on sarkastinen ja vaikuttaa kylmältä, mutta on pohjimmiltaan hyväsydäminen eikä anna tovereidensa kuolla silmiensä edessä. Hän menettää näkönsä Priden pakotettua hänet avaamaan Totuuden portin kirjassa 24, mutta saa sen takaisin Marcohin viisasten kiven avulla viimeisessä kirjassa 27. Roy saa ensimmäisessä animessa silmälapun vasemman silmänsä päälle.
Hahmot > Riza Hawkeye (luutnantti)

Mustangin henkilökohtainen henkivartija ja alainen sekä taitava tarkka-ampuja ja aseiden käyttäjä. Omistaa koiran nimeltä Black Hayate. Ensiesiintyminen kirjassa 1. Hänen selkäänsä on tatuoitu synteettigrammia muistuttava salaperäinen kuvio, joka on hänen isänsä liekkialkemian tutkimus. Rizalla on myös tunteita Royta kohtaan.
Hahmot > Alex Louis Armstrong (majuri)

Strong Arm Alchemist (suom. Rautanyrkkialkemisti) yhdistää fyysisen voiman ja alkemian. Hän rakastaa lihaksiaan ja niiden esittelyä. Hän myös liikuttuu helposti ja on hyvä piirtämään. Alex nähtiin ensimmäisen kerran toisessa kirjassa.
Hahmot > Maes Hughes (everstiluutnantti)

Hughes on naimisissa ja suorastaan palvoo vaimoaan Graciaa ja kolmevuotiasta tytärtään Elysiaa. Hän pitää monen tunnin perhepotrettiesittelyitä varomattomille ja osaa käyttää tappavan taitavasti heittoveitsiä. Nimi on usein kirjoitettu myös Mäes Hughes. Nähdään ensimmäistä kertaa kirjassa 2 ja kuolee kirjassa 4, Envyn ampumana puhelinkoppiin.
Hahmot > Pinako Rockbell

Pinako on Winryn isoäiti ja Alphonsen ja Edwardin sijaishuoltaja. Tavataan kirjassa 3. Rakensi Winryn kanssa Edwardille Automailit. Hänet nähdään usein piippu suussaan, toisena tuntomerkkinä pikkumyymäinen nuttura keskellä päätä
Hahmot > Trisha Elric

Trisha on Alphonsen ja Edwardin äiti. Trisha kuolee tuntemattomaan kulkutautiin. Poikien äiti oli luonteeltaan hyvin lempeä ja hyvä äiti. Edward ja Alphonse yrittivät saada äitinsä takaisin kielletyllä ihmistransmutaatiolla.
Ensimmäisessä animessa Edin ja Alin epäonnistuneen ihmistransmutaation seurauksena syntyi Trishaa muistuttava homunculus Sloth (suom. laiskiainen)
Hahmot > Izumi Curtis

Izumi on Alphonsen ja Edwardin opettaja. Opetusmenetelmiltään varsin ankara ja hyvin taitava alkemisti. Alphonse ja Edward sanovat hänen olevan ainoa henkilö jota he pelkäävät. Opetusaikana veljekset joutuivat mm. selviytymään kahdestaan autiolla saarella kuukauden. Izumi on työkseen lihakauppias miehensä kanssa. Hän traumatisoitui saatuaan keskenmenon ja yritti herättää vauvan henkiin suorittamalla ihmistransmutaation, mutta epäonnistui kuten tiettävästi kaikki muutkin sitä yrittäneet. Transmutaatioyrityksen seurauksena Izumi  menetti osan omista sisäelimistään, eikä voinut enää saada lapsia. Ensimmäisessä animeversiossa prosessin seurauksena syntyi homunculus Wrath. Homunculukset syntyvät ensimmäisen animen mukaan  epäonnistuneiden ihmistransmutaatioyritysten seurauksena. Homunculuksilla on keho ja mieli, mutta ei sielua.
Hahmot > Lust

Lust (suom. himo) on naisen näköinen homunculus ja kylmäverinen tappaja, joka kykenee pidentämään sormensa mielensä mukaan ja silpomaan niillä esim. metallia ja lävistämään ihmisiä.
Lust esiintyy ensimmäisen kerran kirjassa 1 ja Mustang tappaa hänet kirjassa 10 (animessaselvennä homunculus Wrath tappoi Lustin, kun tämä auttoi Edwardia ja Alphonsea). Ennen kuolemaansa Lust ehtii rampauttaa Havocin koko alaruumiin.
Ensimmäisessä animessa Lust syntyi, kun Scarin isoveli yritti herättää kuolleen naisystävänsä eloon.
Hahmot > Gluttony

Gluttony (suom. ylensyönti, mässäily) on lapsenmielinen homunculus, joka syö milloin tahansa ja kirjaimellisesti mitä tahansa. Esiintyy Lustin kanssa kirjassa 1. Ensimmäisessä animessa ei ole varsinaista selitystä sille, minne Gluttonyn syömä massa katoaa, mutta mangassa ja toisessa animessa kerrotaan että Gluttonyn sisällä on keinotekoinen "totuuden portti", johon kaikki syöty menee. Mangassa Gluttonyn keinotekoinen portti avautuu niin, että hän tavallaan aukaisee vatsansa halki mustaksi aukoksi, jonka keskeltä tuijottaa silmä. Hän pystyy myös venyttämään halkeaman reunoilta törröttäviä kylkiluita. Kirjassa 21 Pride syö Gluttonyn saadakseen tämän voimat itselleen.